

**Projektu uzraudzības komisijas sēdes protokols**

Ādažu novadā, 2024. gada 5. februārī  Nr. ĀNP/1-7-5/24/5

**Sēdi vada:** Komisijas priekšsēdētājs G.Porietis.

**Piedalās:** Komisijas locekļi E.Kāpa, I.Pērkone, S.Mūze, V.Bulāns, K.Miķelsone G.Miglāns.

**Nepiedalās:** A.Brūvers.

**Uzaicināti:** G.Dzenis, A.Dukāte, I.Reķe.

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 14.00

DARBA KĀRTĪBA:

1. Par Liepu alejas izbūves iespējām.
2. Par bezmaksas nometņu skolas vecuma bērniem neīstenošanu 2024. gadā.
3. Latvijas vides aizsardzības fonda administrācijas slēdziens par LIFE CoHabit projekta izmaksām.

SANĀKSMES GAITA

|  |
| --- |
| 1. **Par Liepu alejas izbūves realizācijas iespējām** |

(ziņo G.Dzenis)

G.DZENIS ziņo par Liepu alejas izbūves iepirkuma gaitu. Pieteicās 4 pretendenti, iepirkumu komisija vēl nav veikusi izvērtēšanu. Informē, ka 2024. gada budžetā nav apstiprināts finansējums šim projektam, tas ir pirmais “zemsvītras budžeta” projekts.

KOMISIJA debatē par projekta realizāciju, finansējumu un iepirkuma pretendentiem.

G.PORIETIS rosina izvērtēt visus pretendentus un apzināt papildu izmaksas, kas saistītas ar būvdarbu izpildi (būvuzraudzība, autoruzraudzība). Pēc iepirkumu izvērtēšanas, ziņot par rezultātiem Projekta uzraudzības komisijai, piedāvājot finanšu līdzekļu pārdales reisinājumus uz citu apstiprināto pakalpojumu izmaksu rēķina.

KOMISIJA NOLEMJ: **PA “Carnikavas komunālserviss” iepirkumu komisijai pabeigt Liepu alejas izbūves projekta iepirkuma pretendentu izvērtēšanu, aizturot lēmuma pieņemšanu par uzvarētāja noteikšanu, un ziņot par rezultātiem Projektu uzraudzības komisijai.**

|  |
| --- |
| 1. **Par bezmaksas nometņu skolas vecuma bērniem neīstenošanu 2024. gadā** |

(ziņo A.Dukāte)

A.DUKĀTE ziņo, ka no 2021. gada pašvaldība organizēja vasaras bezmaksas nometnes skolas vecuma bērniem. Informē, ka šogad nometnes netiks īstenotas, jo nav piešķirts ES fondu finansējums.

K.MIĶELSONE aicina izvērtēt iespēju noteikt kvotu maznodrošināto, trūcīgo un daudzbērnu ģimenes bērniem dalībai pašvaldības organizētajās nometnēs.

G.PORIETIS rosina sniegt informāciju Ādažu un Carnikavas klientu centriem par bezmaksas nometņu skolas vecuma bērniem neīstenošanu 2024. gadā. Rosina sagatavot grozījumu projektu nolikumā “Ādažu novada bērnu un jauniešu nometņu projektu konkursa nolikums” paredzot kvotu maznodrošināto, trūcīgo un daudzbērnu ģimenes bērniem dalībai pašvaldības organizētajās nometnēs.

KOMISIJA NOLEMJ:

* + - 1. **Uzdot Centrālās pārvaldes Attīstības un projektu nodaļai sagatavot un sniegt informāciju Ādažu un Carnikavas klientu centriem par bezmaksas nometņu skolas vecuma bērniem neīstenošanu 2024. gadā.**
      2. **Uzdot Centrālās pārvaldes Izglītības un jaunatnes nodaļai sagatavot grozījumu projektu nolikumā “Ādažu novada bērnu un jauniešu nometņu projektu konkursa nolikums”, paredzot kvotu maznodrošināto, trūcīgo un daudzbērnu ģimenes bērniem dalībai pašvaldības organizētajās nometnēs un ziņot šo priekšlikumu Izglītības, kultūras, sporta un sociālajai komitejai tās šā gada 6. marta sēdē.**

|  |
| --- |
| 1. **Latvijas vides aizsardzības fonda administrācijas slēdziens par LIFE CoHabit projekta izmaksām** |

(ziņo I.Pērkone)

## I.PĒRKONE informē, ka projekta mērķis bija no 09.2016. līdz 08.2021. mazināt antropogēnās slodzes ietekmi, atjaunot vērtīgos piekrastes biotopus un veicināt ilgtspējīgu apsaimniekošanu dabas parkā “Piejūra”. Projekts tika īstenots sadarbībā ar biedrību “Baltijas krasti”, Dabas aizsardzības pārvaldi, Saulkrastu novada pašvaldību un Rīgas domes pilsētas attīstības departamentu. Valsts reģionālās attīstības aģentūra (VRAA) neapstiprina 13 540,07 euro, kas pašvaldībai ir jāatgriež atpakaļ, jo viss plānotais valsts finansējums jau tika saņemts projekta īstenošanas laikā un valsts budžeta finansējums tika procentuāli samazināts, ņemot vērā to, par cik % ir samazināts EK finansējums (6,19 %).

KOMISIJA debatē par iespējamiem risinājumiem un projekta neattiecināmām izmaksām (I.Pērkone norāda, ka ņemot vērā pēc koplīguma ar biedrību “Baltijas krasti”, mums ir tiesības pieprasīt līdzekļus atmaksu (77 % no 13 540,07 *euro*) no biedrības “Baltijas krasti”, aicina vērsties ar regresu pret viņiem.

KOMISIJA NOLEMJ: **Uzdot Centrālās pārvaldes Attīstības un projektu nodaļas vadītājai I.Pērkonei sagatavot vēstuli projekta partnerim - biedrībai “Baltijas krasti” ar pieprasījumu atmaksāt pašvaldībai neattiecināmo izdevumu daļu 13 540,07 *euro*. Par rezultātu informēt Projektu uzraudzības komisiju.**

Komisijas priekšsēdētājs G. Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU